**অ্যাসাইনমেন্টে চুরি-ফেল : সরকারি কলেজের ৫ শিক্ষকের ইনক্রিমেন্ট স্থগিত**

শিক্ষা মন্ত্রণালয়ের কলেজ এডুকেশন ডেভেলপমেন্ট প্রজেক্টের আওতায় মালয়েশিয়ার নটিংহাম বিশ্ববিদ্যালয়ে মাস্টার্স করতে গিয়েছিলেন বিসিএস সাধারণ শিক্ষা ক্যাডারভুক্ত সরকারি কলেজ শিক্ষকরা। কিন্তু বিদেশে মাস্টার্স করতে গিয়ে অ্যাসাইনমেন্টে লিখতে দেখাদেখি বা চুরি করেছেন শিক্ষকদের কেউ কেউ। কেউ আবার অ্যাসাইনমেন্ট জমা না দিয়ে ‘মাস্টার্স অব আর্টস ইন এডুকেশেন’ কোর্স থেকে বহিষ্কৃত হয়েছেন। অ্যাসাইনমেন্ট চুরি ও অ্যাসাইনমেন্ট জমা না দিয়ে কোর্স থেকে বহিষ্কৃত ৫ জন সরকারি কলেজ শিক্ষককে শাস্তি দিয়েছে শিক্ষা মন্ত্রণালয়। তাদের বার্ষিক বেতন বৃদ্ধি দুই বছরের জন্য স্থগিত করা হয়েছে।

মঙ্গলবার (৩১ আগস্ট) শিক্ষা মন্ত্রণালয়ের মাধ্যমিক ও উচ্চ শিক্ষা বিভাগ থেকে এ ৫জন শিক্ষা ক্যাডার কর্মকর্তার বেতন বৃদ্ধি স্থায়ীভাবে স্থগিত করে পৃথক প্রজ্ঞাপন জারি করা হয়েছে।